L'Ajuntament de Reus enderroca el Mas de l'Ermengol, on viu un ocupa\nMohamed destriava ahir ferralla i objectes personals d'entre les restes de la construcció.\nRedessa el demoleix perquè «no es pot garantir la seguretat dels usuaris de la propietat» ruïnosa\nActualitzada 03/05/2021 a les 22:26\nL'Ajuntament va iniciar divendres la demolició del Mas de l'Ermengol, una construcció rural en estat precari, ubicada a tocar de l'autovia de Bellissens i propietat de Redessa. La intervenció, el projecte de la qual s'havia aprovat al febrer, té la finalitat d'acabar amb les «reiterades ocupacions» que es produïen al lloc i, en especial, «evitar els possibles riscos derivats d'aquestes», segons recull la documentació que guia les feines, ja que el mas es trobava «parcialment esfondrat» i «en estat ruïnós». Al seu interior, fins ara, habitava un ocupa que ahir a la tarda encara romania dins de la parcel·la i destriava objectes d'entre les restes de l'enderroc, ja molt avançat.\nL'home, que es diu Mohamed i té uns 60 anys, assegura que el lloc ha estat casa seva durant els últims set anys i que «m'havien donat permís per quedar-me aquí». Diu que sempre hi ha estat ell sol i que al lloc no hi havia rotació d'ocupes. De fet, explica que encara –almenys fins ahir–dorm als terrenys, entre un vehicle que hi té estacionat i una petita caseta que de moment no ha anat a terra. Annex al mas, l'home havia aixecat un espai afegit, fet de planxes metàl·liques i palets de fusta, on hi havia posat un menjador, mentre que a les estances de l'edifici principal també guardava ferralla. Aquesta ferralla intentava recuperar-la ahir de la pila de pedres i totxanes resultants de la demolició, així com també «algunes de les meves coses» perquè «no les vaig poder treure». Mohamed, que es comunica amb dificultats, reconeix, amb tot, que el mas no estava en bon estat i que estar-s'hi a l'interior podia comportar algun perill.\nDificultar l'entrada de persones\nSegons recull el projecte de les obres, Redessa ja havia dut a terme, abans, actuacions al Mas de l'Ermengol per mirar de reduir el risc i dificultar l'entrada de persones. Entre altres qüestions, es van tapiar les obertures i es van apuntalar elements on hi havia problemes estructurals. Això no va impedir que l'edifici tornés a estar habitat i, sempre segons la mateixa documentació, l'enderroc s'ha executat ara considerant que «no es pot garantir la seguretat de la propietat ni dels usuaris d'aquesta o el seu entorn». La parcel·la es correspon amb el número 16 de l'avinguda del Dr. Josep Laporte i es troba en una situació «expectant», dins del Sector H.11 Bellisens Oest del Pla General d'Ordenació de l'Ajuntament de Reus. S'ha previst que l'avinguda Laporte acabi donant accés als terrenys, als quals s'hi fa cap ara a través de l'avinguda de la Universitat. El mas està format per quatre volums i abasta prop de 650 metres quadrats de superfície, i data del 1900. La demolició, que es fa per desconstrucció, costa uns 24.500 euros i s'allargarà 3 mesos.\nComenta el contingut : L'Ajuntament de Reus enderroca el Mas de l'Ermengol, on viu un ocupa


COMPROMÍS MOSTRA LA SEUA SATISFACCIÓ PERQUÈ EL PP ADOPTE LA SEUA PROPOSTA DE REBAIXA DE L’IBI – Compromís per Paterna\nCOMPROMÍS MOSTRA LA SEUA SATISFACCIÓ PERQUÈ EL PP ADOPTE LA SEUA PROPOSTA DE REBAIXA DE L’IBI\nPublicat el 30 maig 2013 en Economia i Ocupació\nLa formació també es congratula del cessament de la regidora de Policia Local al temps que s’inicia un procediment d’informació reservada sobre l’últim incident\nCompromís per Paterna considera que “la modificació de les competències d’alguns dels regidors de l’Ajuntament són, en uns casos, premis i en d’altres, càstics, a més de reflectir una crisi de govern. Queda molt clar que Lorenzo Agustí governa a soles, tal i com s’ha vist a les cares dels regidors afectats. Així li ha passat a la regidora de Seguretat, Inmaculada Rodríguez, que a causa d’una polèmica gestió respecte de la Policia Local, ara l’ha passat a dur l’àrea de Cultura”.\nEl regidor de Compromís en Paterna, Juanma Ramón, assenyala que “ens congratulem que en cert sentit l’alcalde ens haja fet cas i, malgrat no cessar-la, almenys l’ha canviat d’un àrea on no ha estat a l’altura de les circumstàncies, sense saber ressoldre situacions de crisi com la de l’episodi de l’agent de policia que ha canviat d’unitat. Recordem que des de la nostra formació fa uns dies demanàrem el seu cessament, i amb l’acció de hui pensem que d’alguna manera Lorenzo Agustí li ha fet un cessament encobert, donant-nos la raó”.\nEn d’altres casos, com el de les regidores Sara Álvaro i Elena Martínez, “el cap de l’equip d govern ha fet un intercanvi entre ambdues tinents d’alcalde, donant-li la competència d’Álvaro, Garantia Social i Ocupació, a Elena Martínez; i la de Martínez, Promoció, a Sara Álvaro. Aquesta maniobra és una clara intenció d’afavorir i promocionar a Elena Martínez, llevant-li complicacions com la negociació de la Relació de Llocs de Treball”, comenta.\nD’altra banda, “també ens felicitem que al ple de hui l’alcade haja tingut en compte les propostes de Compromís per Paterna, acceptant la nostra proposta de modificar el pla d’ajust per a poder rebaixar l’IBI un 12%. Una iniciativa que passarem per registre el 7 de maig, que l’hem convertit en moció, i que hui l’hem retirat perquè hem acceptat incloure-la com a punt en el ple extraordinari que demanarà el PSOE. La sorpresa ha estat que ha fet l’anunci de seguir les línies de Compromís en un punt fora de l’ordre del dia”.\nSegons Ramón, “estem contents perquè la pressió del carrer ha fet efecte a l’equip de govern, i és la línia a seguir: lluitar pel que és vol. Volem felicitar a Federació d’Associacions de Veïns de Paterna (FAVEPA) per haver aconseguit que una reivindicació de la ciutadania s’haja fet realitat i que el poble de Paterna ara veja com una realitat la rebaixa de la pressió fiscal al municipi”.\n“Al ple de hui s’ha demostrat que les propostes de Compromís no van errades en el tir. I que la gestió de l’actual equip de govern del PP passa per unes hores molt baixes. Només ens ha faltat que l’alcalde, amb una actitud del tot patètica, haja presentat un fum de punts fora de l’ordre del dia, entre ells el del decret de canvi de competències dels seus regidors. Un símptoma més del caos que impera en el PP”, conclou el regidor Juanma Ramón.\nPublicacions digitals: LAS PROVINCIAS, PATERNA BIZ, HORTANOTICIAS, LA VEU PV, PATERNA BIZ, PATERNA AL DÍA, CRÓNICA PATERNERA\n← ENRIC MORERA I MÒNICA OLTRA PARLEN DEL PROCÉS DE PRIMÀRIES\nCOMPROMÍS ENCETA UNA CAMPANYA CIUTADANA CONTRA LES NOVES RETALLADES EN SERVEIS MUNICIPALS ANUNCIADES PER LORENZOAGUSTÍ →


Consulteu la informació sobre la distribució de les sessions, les dates, hores i aules d’exàmens, les dates de publicació de qualificacions i les dates de revisió d’exàmens al calendari de treball de l’assignatura.\nPer posar-vos en contacte amb el professor no utilitzeu el sistema de tutories de Campus Virtual; feu servir el correu a la web de la UAB (http://webmailcampus.uab.cat/) o el vostre programa habitual. Només es contestaran els missatges de correu electrònic enviats des de l’adreça institucional (@campus.uab.cat).\nDurant el curs els estudiants podran realitzar un dossier d’exercicis que serà disponible des de començament de curs als materials de l’assignatura al Campus Virtual (http://cv.uab.cat) de la UAB.\nEls exàmens constaran de diverses preguntes de resposta múltiple sobre els continguts del temari de l’assignatura i de les lectures obligatòries.\nDurant els exàmens els estudiants podran fer servir els materials de consulta que considerin més adients.\nEl primer examen es realitzarà el divendres 4 de febrer de 2011 i serà sobre els temes 0, 1 i 2 del programa. El segon examen es farà el divendres 17 de juny de 2011 i serà sobre els temes 3, 4, 5, 6, 7 i 8 del programa. l’examen de la segona convocatòria es realitzarà el dijous 8 de setembre de 2011 a les 9:30 i serà sobre tots els temes del programa.\nLa qualificació final de la primera convocatòria es computarà de la manera següent: 50% corresponent a L’examen dels temes 0, 1 i 2 (divendres 4 de febrer de 2011); 50% corresponent a L’examen dels temes 3, 4, 5, 6, 7 i 8 (divendres 17 de juny de 2011). L’avaluació del dossier d’exercicis pot millorar la qualificació final.\nEl fet de no presentar-se a algun dels dos exàmens implicarà una puntuació de 0 (zero) en l’examen corresponent. No hi haurà recuperacions d’aquestes proves.\nEls estudiants podran realitzar un dossier d’exercicis que serà disponible des de començament de curs als materials de l’assignatura al Campus Virtual (http://cv.uab.cat) de la UAB.\ns’avaluarà positivament no només la seva resolució correcta, sinó també la capacitat de l’estudiant de reflexionar i de comunicar allò que ha après amb els diferents exercicis.\nLa presentació per escrit de la totalitat del dossier d’exercicis proposats, sempre i quan aquests es realitzin individualment, podrà millorar la qualificació final.\nAquest dossier es presentarà no més tard del divendres 17 de juny de 2011.\nLa puntuació obtinguda a l’examen del dia 8 de setembre de 2011 equivaldrà al 100% de la qualificació de la segona convocatòria.\nLa presentació per escrit de la totalitat del dossier d’exercicis, sempre i quan aquests es realitzin individualment, podrà millorar la qualificació final.\nAquest dossier es presentarà no més tard del dia 8 de setembre de 2011.\nExàmens de les convocatòries de setembre de 2009 (segona convocatòria), juny de 2009 (segon parcial, primera convocatòria), febrer de 2009 (primer parcial, primera convocatòria), setembre de 2008 (segona convocatòria), juny de 2008 (primer parcial, primera convocatòria), setembre de 2007 (segona convocatòria), juny de 2007 (segon parcial, primera convocatòria), febrer de 2007 (primer parcial, primera convocatòria), juny de 2006 (primera convocatòria) (segona convocatòria), febrer de 2006, juny de 2005 (primera convocatòria) (segona convocatòria), febrer de 2005, juny de 2004 (primera convocatòria) (segona convocatòria), febrer de 2004, juny de 2003 (primera convocatòria), (segona convocatòria), febrer de 2003, juny de 2002 (primera convocatòria) (segona convocatòria), febrer de 2002 (primera convocatòria) (segona convocatòria), juny de 2001 (primera convocatòria) (segona convocatòria), febrer de 2001 (primera convocatòria) (segona convocatòria) i de juny de 2000 (primera convocatòria) (segona convocatòria).\nHorari de classes: divendres de 9 a 11h.\nConsulteu el calendari de treball de l’assignatura per a saber la distribució de les sessions.\nHorari d’atenció als estudiants: Divendres d’11 a 12h (despatx K-2004 Facultat de Traducció i Interpretació), dimarts i dijous d’11:30 a 13h (despatx B11-290.5 Facultat de Filosofia i Lletres) i també a hores prèviament concertades. És recomanable concertar prèviament l’entrevista per correu electrònic.\nDurant els mesos de juny, juliol i setembre, concerteu una entrevista per correu electrònic si necessiteu atenció presencial. Durant el mes d’agost no s’atendran consultes dels estudiants.\nNo utilitzeu el sistema de tutories de Campus Virtual; feu servir el correu a la web de la UAB (http://webmailcampus.uab.cat/) o el vostre programa habitual.\nLast updated: 4/10/15 13:19


Notícies - El consum de mones de Pasqua no es veu afectat per la crisi econòmica\nEl consum de mones de Pasqua no es veu afectat per la crisi econòmica\nel 26/mar/09 Marc Sala / Jordi Mas Societat PDF\nEls pastissers de la ciutat preveuen mantenir el nivell de vendes de mones dels darrers anys o fins i tot superar-lo, tot i la crisi econòmica. Diversos personatges de serials televisius i jugadors de futbol protagonitzen els pastissos on la xocolata guanya cada vegada més presència. El preu d'una mona oscil·la entre els 20 euros, la més senzilla, i els 180, les més grans i artesanals.\nEls obradors dels pastissers de la ciutat treballen a fons per tenir enllestides les tradicionals mones de pasqua. Tot i que des de fa mesos ja es treballa en la preparació, ara s'entra a la recta final, quan es comencen a elaborar els pastissos més artesanals.\nEls pastissers consultats per Cugat.cat asseguren que la situació econòmica actual no ha fet disminuir la feina als obradors. Escoltem el propietari de la pastisseria Roura, Josep Maria Roura.\nSorpresivament tenim més encàrrecs enguany que d'altres. L'any està funcionant perfectament.\nEl ventall de preus de les mones va en funció del tamany i la dificultat d'elaboració. Així es poden aconseguir mones des dels 20 euros fins als 180, o més, en el cas de les mones més artesanals i de major tamany.


BLOCS DE FILOSOFIA » La pitxa un lio » "Postveritat", la paraula de moda.\nPosted: November 19, 2016, 10:34am CET by Manel Villar\nVa haver-hi un temps en què la dreta i l'esquerra es presentaven amb orgull, defensaven les seves posicions i confrontaven les seves idees sense cap vergonya. Ara toca dir que s'està contra allò que ells mateixos han contribuït a edificar, perquè després d'haver perdut peu en la seva relació amb la societat entenen que és el que la gent vol sentir. Patètica deriva de la política, a la qual alguns anomenen postveritat.\nEl diccionari d'Oxford ha definit aquesta paraula de moda. Postveritat: “Relatiu o referit a circumstàncies en les quals els fets objectius són menys influents en l'opinió pública que les emocions i les creences personals”. Si és així, no veig la novetat: les emocions i les creences personals han tingut sempre un paper molt important en política. D'altra manera com s'explica el pathos revolucionari o nacionalista o resistencialista o el furor competitiu amb què la gent busca reconeixement social?\nLa novetat no és la influència de les creences i les passions sinó la incapacitat de la política institucionalitzada per captar-les, instal·lada en una lectura economicista, tecnocràtica i estadística de la realitat. La postveritat rau en les mentides dels que intenten atreure la gent presentant-se com el que no són i prometent el que no creuen. I el que és greu és que la ciutadania s’ho prengui seriosament.\nAquest impostat furor antisistema és simptomàtic. En primer lloc: és un reconeixement que el model socioeconòmic que anomenem globalització no funciona satisfactòriament, perquè reparteix els costos i beneficis d'una manera tan injusta que amenaça directament la cohesió de les societats. En segon lloc: confirma la impotència de la política, els que ara es presenten com antisistema no van canviar res quan van governar.\nEn tercer lloc: la incapacitat de posar límits a la deriva financera del capitalisme està provocant una reacció proteccionista, de replegament dels països a les seves fronteres tradicionals. Com diu Bruno Latour és urgent obrir un camí entre la utopia globalitzadora i la utopia del retorn al passat. En quart lloc: aquest furor antisistema de reconeguts representants del sistema, converteix la política en una dialèctica entre els falsos antisistema i els que segueixen reconeixent-se en el sistema, invocant, com va fer Obama a Grècia, la reforma. I ha posat de moda el discurs de la moralització del sistema. És moralitzable el capitalisme? Crec que no, però ho deixo per a un altre dia.\nEn cinquè lloc: aquesta reducció del debat polític al pla A (Clinton, Juppé) i el pla B del sistema venut com antisistema (Trump, Le Pen o Sarkozy) posa en evidència el fracàs de l'esquerra i la necessitat d'una pressió ciutadana que reequilibri una política que camina imparablement cap a l'autoritarisme iliberal i postdemocràtic. No crec que sigui necessari recordar la llista: Trump, Putin, Xi Jinping, Erdogan, Orban, Al-Sissi, Maduro, Duterte i tants d’altres.\nJosep Ramoneda, La impostura antisistema, El País 18/11/2016\n← El 9N a la llum de Lakoff. Liberalisme i límits del poder. →


Fotos de la Fira de Sant Josep 2016\nRossell celebra el Dia de l'Arbre\nProp de 50 escolars han acudit a l'antic camp de tir de Sant Marc a plantar arbres en senyal de respecte i protecció al medi ambient. Amb motiu del Dia de l’Arbre, l’Ajuntament del Rossell, a través de la Regidoria de Medi Ambient, ha concentrat als alumnes del CRA "La Bardissa" per a celebrar i reivindicar la importància de protegir les superfícies arborades.\nAmb l'ajuda de la brigada de l'Ajuntament i un picnic preparat per l'AMPA, els xiquets i xiquetes han plantat carrasques i roures a la muntaya de Sant Marc.\nL'Ajuntament tracta amb aquesta celebració de recordar als més menuts la importància de protegir els boscos i el medi ambient que ens envolta.\nContinuïtat punts WIFI Ajuntament per al 2016\nPer mitjà del programa WIFI-135, la Diputació de Castelló ha concedit a l'Ajuntament finançament per al manteniment durant l'exercici 2016 de tres dels quatre punts d’accés WIFI que hi havien fins ara. Les ubicacions dels punts d’accés són les següents:\nCentre Cívic “Molí Vell”. Punt d’accés interior que dona cobertura a tot l’edifici del Centre Cívic.\nCentre Cívic de Bel. Punt d’accés interior per donar cobertura a aquest edifici.\nInstal·lacions esportives “La Planeta”. Punt d’accés exterior que dona cobertura a les Piscines municipals, Camp de futbol i la zona de la Casa de Cultura.\nLes dones de Rossell celebren Santa Àgueda\nL'Associació de mestresses de casa l'Espadella va celebrar el passat cap de setmana la festa de Santa Àgueda, patrona de les dones. Una jornada que suposa un dia de convivència i germanor entre les veïnes del poble, de totes les edats, i que comença amb una missa en honor a la patrona i continua seguidament amb un dinar a la casa de Cultura amb ball amenitzat per un duet.\nFotos del Vilareal - Granada del cap de setmana\nMés de 100 persones inscrites a la iniciativa Endavant Província del CF Villareal\nMés de 100 veïns de Rossell s'han inscrit ja per assistir el pròxim dissabte al partit de futbol entre el Villarreal CF i el Granada CF, que se celebrarà al camp de futbol del Madrigal a les 20.30 h dins del programa "Endavant Província". A més a més, l’Associació Musical Filharmònica Rossellana, juntament amb altres bandes de la comarca, amenitzarà l'espera abans i a la mitja part del partit.\n"Endavant Província" és una iniciativa que duu a terme el Villarreal CF per promocionar els pobles de Castelló aprofitant el futbol. L'acte de presentació es va fer ahir dilluns a Cervera amb la presència, entre d'altres, de l'Alcalde de Rossell, Evaristo Martí.\nTambé està disponible el video promocional de la comarca del Baix Maestrat que el CF Villareal ha fet per a l'ocasió:


Nàufrag: L'ONADA NEOCON (II)\nLes conseqüències de les polítiques d'austeritat són palpables no només a Grècia, i l'augment dels suïcidis són l'indicador més cruel de fins on ens pot portar prioritzar les xifres per sobre del benestar de les persones. A Itàlia, per exemple: “Cada día unpequeño empresario y un trabajador se quitan la vida agobiados porlas deudas y la falta de expectativa para superar las dificultades”. I a països com Espanya i Portugal encara ens falten dades suficients per fer-ne una valoració, però la dinàmica dels esdeveniments no deixa molt d'espai per l'esperança. Un servidor no és economista, i potser per aquesta deficiència intel·lectual no puc acabar d'entendre com continuem donant credibilitat a uns senyors, la majoria, que fins fa quatre dies ens deien que tot anava sobre rodes. Ara de sobte, ens diuen tot el contrari. Defensors d'un modelpragmàtic de societat, influenciats per models teòrics que s'han anat implantant progressivament en les principals universitats nordamericanes, s'erigeixen com apòstols d'un pensament hegemònic que pretenen fer-nos recular 200 anys enrere, com si haguéssim de renunciar pel nostre bé, a la consecució d'uns drets que han costat sang, suor i llàgrimes.\nUn dels seus mantra preferits és culpabilitzar el dèficit públic de la situació de col·lapse que viu el sistema capitalista en la seva fase actual, quan el problema (tot i la ineptitud i la mala gestió de recursos públics que s'hagi pogut fer) és el deute privat, que no ens enganyin. I si no, mirin que està passant aquests moments amb Bankia. Convertida en el paradigma més evident a l'estat espanyol, d'un model econòmic on ha primat l'especulació: el somni usurer de transformar l'aire en diners, del qual el senyor Rodrigo Rato en seria la personificació perfecte. Qui va impulsar una política de liberalització de la llei del sòl a finals dels 90? Qui va dirigir l'FMI just abans que s'obrís la caixa dels trons l'any 2008? Qui era presentat com el nou flamant director del que havia de ser el gran banc espanyol? I ara, com si no tinguéssim memòria, ens hem d'empassar que vivim per sobre del que realment podem, i hem d'acceptar com un sacrifici col·lectiu, pel bé comú, que ens retallin a tort i a dret en sanitat, ensenyament, prestacions... I que l'empresa privada es fregui les mans tot esperant gestionar un pastís que fins ara es trobava en mans dels estats.\nAquests dies els analistes intenten explicar-se com és que els grecs en la seva majoria han votat per partits (de tota mena) contraris a l'aplicació de noves retallades. Alguns fins i tot plantegen aquesta negativa en termes apocalíptics, el que no entenen és que la percepció dels grecs és que més avall, ja no es pot caure. Una pintada pels carrers d'Atenes, deia fa poc: “no life to live”, és a dir, “no hi ha vida per viure”. És en aquest punt, on no podem tolerar arribar.\nPublicat per Nàufrag de l'Espai Sideral a 11:15 a. m.


Curs de Pilot de drons a distància online\nInici >Català >Drons >Curs de Pilot de drons a distància\nEl curs de Pilot de RPA que fa Aerbrava és el necessari per complir amb la llei 18/2014 de 15 d’octubre http://www.boe.es/ boe/ dias/ 2014/ 10/ 17/ pdfs/ BOE-A-2014-10517.pdf, en concret el curs avançat, ja que no hi ha gaire diferència pel que fa al bàsic. En cas de desitjar el curs bàsic, només es pot fer de forma presencial individualitzada, tots dos cursos permeten pilotar drons de fins a 25 quilos.\nAquest curs està autoritzat per la Agencia Estatal de Seguridad Aérea (AESA). Actualment, som l’única escola (ATO) de la Província de Girona autoritzada per fer aquests cursos.\nPer complir amb els requisits, el curs de pilot de UAV està dividit en tres parts, la teòrica, la formació pràctica i les pràctiques de vol. Després de cada part hi ha un examen d’aptitud.\nÉs recomanable tenir un certificat mèdic com a mínim de LAPL abans de començar el curs, però no és obligatori. Aquest certificat s’obté a través d’un centre mèdic autoritzat. A Girona hi ha el centre Servi-tràfic http://www.servitrafic.com/\nTeoria del curs de Pilot de RPA online\nEl curs teòric de Pilots de drons avançat a distància, combina l’aprenentatge a distància i el treball presencial a l’aula. Per això està dividit en dues fases:\n-La primera, i també la més extensa, és la formació a distància mitjançant l’accés a l’aplicació web. Està composada per les 9 assignatures oficials, dividides en vàries lliçons i nivells d’aprenentatge. La durada aproximada és de 4 setmanes.\n-La segona, consta de classes presencials a les nostres instal·lacions de Salt, on es repassa el que s’ha vist en la fase de formació online, es revisen dubtes i es prepara per l’examen final oficial, que es fa un cop acabades les classes.\nEl curs es pot començar quan es vulgui, en qualsevol moment.\nEl preu del curs és de 684,60€. Inclou la formació online, consultes, formació presencial, examen final i la llicència d’accés a l’aplicació infromàtica del curs per dos mesos.\nEs pot fer la inscripció emplenant el formulari corresponent.\nFormació pràctica Pilot de drons\nLes pràctiques del curs de Pilot d’aeronaus pilotades per control remot sempre són presencials. Tenen dues fases diferenciades:\n- La primera fase és la teòrico - pràctica que consta de dues sessions de treball a classe. En acabar es realitza el corresponent examen escrit.\n- La segona fase la composen les pràctiques de vol, que es fan en tres sessions a concretar amb l’interessat. Un cop finalitzada s’ha de superar la prova de vol.\nTotes les pràctiques requerides per la normativa estan incloses en el curs. El programa de pràctiques d’aquest curs ja està adaptat a la nova resolució de la Agencia Estatal de Seguridad Aérea del 10 de juliol de 2015.\nLes pràctiques es realitzen en el camp de vol de Siurana.\nEl preu total de totes les pràctiques de vol és és de 400,00€ més 150,00€ per l'examen final de les maniobres de vol.


Els Mossos afirmen que policia espanyola i Guàrdia Civil es van saltar els acords de coordinació l'1-O | NacióTarragona\nEls Mossos afirmen que policia espanyola i Guàrdia Civil es van saltar els acords de coordinació l'1-O\nLa policia catalana assegura que va impedir la votació en gairebé 450 col·legis electorals i va requisar unes 400 urnes en locals ja oberts\nRedacció | 12/10/2017 a les 09:37h\nArxivat a: Política, policia espanyola, referèndum, Guàrdia Civil, procés català, Mossos\nUn gran dispositiu dels Mossos d'Esquadra blinda les entrades al Parc de la Ciutadella. Foto: Adrià Costa\nEls Mossos d'Esquadra han assegurat aquest dimecres a la tarda que la policia espanyola i la Guàrdia Civil no van respectar els acords presos en les reunions de coordinació prèvies a l'1 d'octubre. Així, tenint en compte el caràcter pacífic de la votació, s'havia previst que una parella d'agents anés a cada col·legi i només si no podien entrar demanarien reforços als antiavalots espanyols. No obstant, aquests van actuar abans que se'ls requerís. A més, en l'informe remès a la magistrada del TSJC que porta el cas, la policia catalana assegura que en els dies previs i el mateix diumenge de votació van impedir la votació en gairebé 450 col·legis electorals i van requisar fins a 400 urnes en locals ja oberts o a punt d'obrir.\nEn un comunicat, policia catalana explica que va definir el seu dispositiu ajustant-se als criteris establerts en les reunions de coordinació celebrades els dies 25, 28, 29 i 30 de setembre a la seu de la Delegació del govern espanyol a Catalunya amb el director del Gabinet de Coordinació i Estudis de la Secretaria d’Estat de Seguretat, Diego Pérez de los Cobos, i els comandaments de la Guàrdia Civil i de la policia espanyola.\nL’objectiu de totes les reunions celebrades prèviament al dia 1 d’octubre era compartir la informació que tenien els tres cossos policials sobre el desenvolupament de la jornada de votació i establir un dispositiu en el qual els tres cossos donessin resposta a la interlocutòria emesa pel TSJC.\nDonat l’elevat nombre de centres de votació (2.294) es va acordar que fossin els Mossos qui s’encarreguessin de garantir una "presència mínima de dos agents en tots i cadascun d’aquests centres". Així mateix, es va descartar conjuntament una actuació de més presència a la totalitat dels locals perquè això hauria requerit un nombre de policies "totalment inassolible".\nEn totes les reunions les informacions que es van compartir anaven en el mateix sentit: "hi hauria una alta mobilització ciutadana de caire pacífic i, en el cas d’actuació de la policia, de resistència passiva". "Mai es va parlar de resistència activa ni de grups que, de manera organitzada, estiguessin planejant accions violentes contra la policia", asseguren els Mossos.\nLa previsió del caràcter pacífic de la jornada, "compartit de manera unànime pels tres cossos", va determinar que les unitats d’ordre públic estiguessin "a reacció", sense estar presents inicialment en els centres de votació. Aquesta reacció havia de recaure, majoritàriament, en la Guàrdia Civil i la policia espanyola, "i sempre havia de ser a requeriment dels Mossos". El coordinador del dispositiu va anunciar que aquesta reacció correspondria a la policia espanyola o a la Guàrdia Civil en funció de les seves antigues demarcacions, aquelles en les quals operaven abans del desplegament dels Mossos, és a dir la policia en ciutats mitjanes i grans i la Guàrdia Civil a les més petites.\nTal i com s’havia fixat en aquestes reunions, pels volts d’un quart de deu del matí del dia 1 d’octubre i després de constatar en molts casos que les dotacions uniformades de Mossos presents i les requerides a posteriori a determinats locals no podien procedir al tancament dels col·legis electorals, es va sol·licitar el suport de les forces i cossos de seguretat de l’estat. No obstant això, la Guàrdia Civil i la policia espanyola van dur a terme actuacions prèvies a aquest requeriment a diversos punts de votació, sense informar ni comunicar aquestes accions als Mossos. Al llarg de tota la jornada tampoc es va donar cap explicació als Mossos del per què s’havia actuat de manera diferent a la acordada en les reunions de coordinació. "En relació amb aquesta coordinació cal destacar doncs que els sistemes establerts no van resultar eficaços", assegura la policia catalana.\nDe fet, aquest dimarts, un portaveu oficial del cos va dir que la primera reunió de coordinació el mateix 1 d'octubre es va anul·lar sense previ avís, i les altres previstes ja no es van convocar.\nEn total el dispositiu que es va dur a terme durant tota la jornada del dia 1 d’octubre per donar resposta a les ordres donades pel TSJC va comportar la mobilització de 7.850 mossos i es va demanar suport a les policies locals que van aportar prop de 500 efectius.\nTancament de col·legis i urnes requisades\nD'altra banda, les gestions policials dutes a terme pels Mossos per donar compliment a les ordres fixades en la interlocutòria del TSJC i les de fiscalia van comportar que abans del dia 1 d’octubre s’acreditessin almenys més de 6.700 actuacions en els locals on es tenia coneixement que s’hi podia estar realitzant alguna activitat relacionada amb el referèndum suspès.\nAquestes més 6.700 actuacions inclouen 2.240 actes d’advertiment fetes durant el dimecres 27 i el dijous 28 de setembre i més de 4.450 actes i minutes policials confeccionades el divendres 29 i el dissabte 30 de setembre després que efectius de mossos es desplacessin fins als locals de votació. Allà l’objectiu era comprovar si els locals estaven oberts o tancats, esbrinar si s’estava fent alguna activitat de preparació del referèndum suspès i/o fer advertiments relatius a la prohibició de realitzar-los i que havien de desallotjar els locals abans de les 6 hores del matí del diumenge 1 d’octubre.\nEl mateix dia 1 d’octubre es van custodiar 297 centres de votació que no havien arribat a obrir després dels advertiments fets pels Mossos. Aquests advertiments feien referència a la prohibició d’utilitzar el local per fer cap tipus d’activitat de preparació i execució del referèndum suspès.\nAixí mateix, el dia 1 d’octubre es va aturar l’activitat de votació que s’estava fent a 99 centres de votació, es van comissar més de 400 urnes a 141 centres, paperetes de votació, documents relacionats amb el cens, material informàtic que es trobava en alguns dels centres, així com documentació diversa relacionada amb la preparació d’alguna de les meses electorals.\nPer tant, es va impedir o dificultar la votació a un total de 446 centres de votació repartits en 297 centres que no van obrir i que van ser custodiats des de primera hora del matí per assegurar que ningú hi accedís, i 149 centres en que, o bé es va aturar l’activitat de votació o bé sense aconseguir aturar del tot aquesta activitat sí que s’hi van comissar urnes abans de l’hora prevista del tancament de locals.\n"En aquells centres on no es va poder impedir la votació va ser per la gran quantitat de persones que hi havia i pel fet que procedir al tancament efectiu hagués comportat un ús de la força que podia haver generat un dany superior al que es pretenia evitar i, que amb tota seguretat, hagués resultat impossible d’executar seguint els principis de congruència, proporcionalitat i oportunitat", afirma el comunicat.\nUna concentració a Tarragona a favor dels presos polítics | Jonathan Oca\nEls CDR convoquen la ciutadania aquest vespre a la plaça de la Font\nVolen respondre així a la nova "ofensiva contra els diputats electes" per part de l'Estat\nÒscar Cadiach i Ferran Latorre en una imatge d'arxiu | Cedida\nÒscar Cadiach i Ferran Latorre clouen el Cicle de Muntanya 2018\nEls dos alpinistes catalans participaran en una conversa on explicaran les seves experiències per aconseguir coronar els 14 vuitmils\n14:24 Diumenge, canvi d'hora: quan haurem d'avançar els rellotges?\n14:02 Altafulla treballa per posar a punt la platja de cara a Setmana Santa\n13:38 Els CDR convoquen la ciutadania aquest vespre a la plaça de la Font\n12:36 Òscar Cadiach i Ferran Latorre clouen el Cicle de Muntanya 2018\n12:18 La fiscalia sol·licita presó permanent revisable per a l'assassí de Meritxell Vall\n12:15 Arxivada la causa contra Germà Bel per uns suposats tuits «injuriosos» sobre l'1-O\n11:27 Laia Estrada (CUP): «Hauria de ser delicte d'odi el que fa l'estat espanyol per colpejar l'independentisme»\n10:45 Mariona Quadrada s'acull al dret a no declarar per «una acusació de delicte d'odi que és inexistent»\n08:28 Salou rep la certificació de Cicloturisme per part de l’Agència Catalana de Turisme\n08:05 Els Mossos detenen Mariona Quadrada per portar-la a declarar davant la jutgessa\n1 Una congregació vol acabar amb les «faltes de respecte» a la processó del Sant Enterrament\n2 Detinguts dos germans perruquers per agredir un home amb unes tisores\n3 Extorsions alimentàries: un perill detectat pels Mossos que ja amenaça consumidors i empreses\n4 Una pancarta en suport als presos polítics provoca una renúncia al govern de Torredembarra\n5 Lluís Gavaldà: « El cartell musical d'enguany és el més estel·lar de la història del Minipop»\n6 El govern espanyol veta una llei per estendre l'ús de les llengües cooficials arreu de l'Estat\n7 VÍDEO Els Mossos alerten sobre els «reptes virals» després que un nen quedi atrapat en una rentadora\n8 Els Mossos detenen Mariona Quadrada per portar-la a declarar davant la jutgessa\n9 L'ANC convoca concentracions divendres a les subdelegacions del govern espanyol\n10 Rescatades tres persones en caiac que anaven a la deriva a prop de Tamarit\nDirigents i diputats de la CUP, en el seu darrer consell polític. | ACN\nL'última oferta a la CUP per investir Turull: una qüestió de confiança en un mes\nJxCat i ERC intenten aconseguir l'aval dels anticapitalistes avançant la moció prevista inicialment per a mitja legislatura\nColau ofereix a ERC un acord polític d'última hora per salvar el tramvia\nEls republicans mostren el seu rebuig a la darrera oferta del govern municipal, que implicaria un pacte al marge del ple d'aquest divendres


Escapades amb nens en cap de setmana i ponts a Catalunya\nPonts i caps de setmana per a famílies amb nens\nMarxem? La Fundació Pere Tarrés posa a disposició de totes les famílies i grups de famílies amb nens ponts i caps de setmana amb activitats per a totes les edats. Per a gaudir-les tota la família junta, amb sortides, excursions, visites, jocs, etc., i també per tenir temps per a tu, amb activitats conjuntes pensades per a tots els joves i infants que s’allotgin a la casa de colònies o alberg.\nUna sortida diferent, dinamitzada per monitors i monitores de la Fundació Pere Tarrés (monitoratge inclòs en el preu), i també amb estades sense programes d’activitats, però amb tota la informació de la zona per a gaudir del cap de setmana al teu aire.\nEls allotjaments es troben arreu de Catalunya i Balears, en paratges privilegiats, envoltats d’entorns naturals i situats en poblacions amb encant. Moltes cases i albergs tenen piscina, instal·lacions esportives, pensió completa i habitacions per a tota la família amb bany.\nUn turisme amb un ambient familiar, en cases i albergs totalment preparats per a viure la gran aventura!\nNeu en família al Prepirineu\nDel 13 al 15 de març\nSetmana Santa en família al Prepirineu\nSetmana Santa en família al Bages\nSetmana Santa en família a Calafell


Arxius de Falconers | Fet al País\nLes fundes de casc per a castellers o per a muixerangues és un element característic d'aquestes colles. Les colles de falconers també en porten. Tots sabem que les fundes són evidentment una part personalitzable de la indumentaria castellera actual. Cada colla vol que la seva canalla vagi a [...]\nCastellers, Diables, Falconers, Geganters, Muixeranga, Sardanistes\nEls pantalons blancs per a la cultura popular. Moltes són les associacions i colles que fan servir pantalons de color blanc per anar uniformats sobretot a l'hora de gaudir dels seus esdeveniments. Els castellers, geganters, bastoners i sardanistes són els més propensos en portar pantalons de color blanc [...]\nBy fetalpais|2019-08-28T06:57:54+00:0027 d'agost de 2019|Castellers, Diables, Falconers, Geganters, Muixeranga, Sardanistes|0 Comentaris


La Titaranya SCCL presenta una estratègia de barri a llarg termini per al Centre Històric de Valls – La Titaranya\n- La Titaranya SCCL presenta una estratègia de barri a llarg termini per al Centre Històric de Valls\nInicia una campanya de finançament popular per a recuperar 1000m2 destinats a usos públics i comunitaris\nValls, 18/11/2019. La Titaranya SCCL, cooperativa d’habitatges i locals socials, ha presentat aquest diumenge 17 de novembre la seva estratègia per a rehabilitar el centre històric de Valls, acompanyat d’una campanya de finançament popular per a recuperar 1000m2 d’usos públics i comunitaris.\nLa Titaranya SCCL té previst rehabilitar dos grups d’edificis: al carrer dels Metges 14, 16 i 18, i al carrer Carnisseria 23 i 25. Però més enllà d’aquestes dues promocions, que portaran al barri més de 20 noves famílies i una desena d’entitats sòcio-culturals, La Titaranya pretén seguir rehabilitant immobles al centre històric en el futur.\nCom ho vol fer La Titaranya?\nDe moment, La Titaranya ha estat capaç d’atraure la inversió necessària per a la compra d’aquests primers immobles a rehabilitar. També ha trobat les aliances necessàries per a dur-ho a terme: compta amb l’assessorament de la Fundació La Dinamo, especialitzada en la promoció d’habitatge cooperatiu, així com de Coop57, cooperativa de finances ètiques que finançarà part de la inversió; la resta de la inversió es finançarà amb les aportacions de les sòcies, subvencions i donacions.\nUn cop La Titaranya hagi retornat el crèdit d’aquesta primera promoció, previst a 25 anys, començarà a acumular capital propi gràcies a les quotes mensuals que aporten les sòcies habitants. Tots aquests ingressos serviran per al manteniment futur dels edificis però també per a noves promocions al barri, atès que al ser una entitat sense afany de lucre ha de reinvertir els beneficis en el seu objecte social.\nPer altra banda, La Titaranya està treballant amb la creació d’equips professionals especialitzats que facin possible l’actual promoció i replicar-la amb èxit en el futur. L’equip arquitectònic està format per una aliança entre L’Eixam Arquitectures SCCL i L’Aparador, dos despatxos d’arquitectes del barri que compten ja amb experiència en la rehabilització d’edificis i s’estan formant en l’elaboració de projectes arquitectònics per a cooperatives d’habitatge, que inclouen la participació dels usuaris.\nL’Economat SCCL és la cooperativa de treball vallenca que està coordinant tot el procés de creació i promoció de La Titaranya; aquesta experiència serà clau per a futures promocions d’habitatge cooperatiu al centre històric al voltant de comunitats solidàries i apoderades. Finalment, les properes setmanes veurà la llum MilMans Assessoria SCCLP, una nova gestoria vallenca especialitzada en economia social i formada en la gestió fiscal i financera de cooperatives d’habitatge.\nA banda de la rehabilitació física del barri, l’estratègia de La Titaranya passa també per la dinamització social i comunitària. És per això que vol omplir els locals i espais comunitaris amb entitats i cooperatives. Per un cantó, entitats com el Casal Popular La Turba, La Bajoca o L’Economat SCCL, ubicaran la seva seu social a La Titaranya, adquirint el dret d’ús d’un local propi. Però les entitats que no puguin fer les aportacions al capital social per accedir a un local propi, podran igualment esdevenir-ne sòcies i fer ús dels espais compartits: una gran sala d’actes, sales de reunions, una cuina i una plaça de 300m2. És el cas, per exemple, del Bou de Valls o de Llumull Accions Audiovisuals. Tots aquests espais estaran a disposició també del veïnat amb la voluntat de generar noves línies d’activitat que ajudin a la integració social del barri.\nTothom pot participar en la recuperació del centre històric de Valls, a partir de 50€ el metre quadrat\nAquesta campanya de co-finançament popular pretén finançar els mil metre quadrats d’usos públics i comunitaris que tindrà la primera fase de la promoció de La Titaranya. Aquí s’hi inclouen sales de reunions, una cuina, una sala d’actes, la plaça de 300m2 i un nou carrer de 200m2. La Titaranya fa una crida a la població a fer realitat aquest nou pol d’activitat i de vida que vol ser un revulsiu per a la recuperació del centre històric de Valls. Per a participar-hi, es poden adquirir metres quadrats al web www.latitaranya.coop a través del pagament amb targeta, o bé presencialment al local de l’Economat, al C/Abat Llort 22, baixos de Valls. Es proposa la recuperació d’1m2 per 50€ o bé el mig metre per 25€. Els participants rebran un element recordatori i el seu nom constarà en un lloc visible.\nEs poden recuperar metres quadrats al web www.latitaranya.coop pagant amb targeta, o bé presencialment al local de l’Economat SCCL (C/Abat Llort 22, baixos, de Valls). També es podran recuperar metres quadrats a la parada informativa que La Titaranya tindrà al Mercat de Nadal de Valls, els dies 14 i 15 de desembre.\nNotícia anterior Diumenge 17 es presenta la campanya «Recupera un metre quadrat del centre històric» de Valls\nNotícia següent\tLa Generalitat de Catalunya i la Diputació de Tarragona donen suport a La Titaranya


l'Esquella de la Torratxa: Solidaritat omple la plaça de Sant Jaume a favor de la Llei de proclamació d'independència\nSolidaritat omple la plaça de Sant Jaume a favor de la Llei de proclamació d'independència\nEl text es debatrà al Parlament els propers 13 i 14 d'abril · Els diputats independentistes celebren que Pujol s'apunti a l'Estat propi i demanen a CiU que sigui conseqüent\nCentenars de persones, 800 segons la Guàrdia Urbana, s'han concentrat aquest dissabte a la plaça Sant Jaume de Barcelona a favor de la proposició de llei de SI perquè el Parlament declari la independència. Els diputats de Solidaritat, Toni Strubell, Alfons López Tena i Uriel Bertran han celebrat que l'expresident de la Generalitat Jordi Pujol hagi reconegut que ja no té arguments per no defensar un Estat propi. En aquest sentit, han demanat a CiU que permeti la tramitació de la iniciativa rebutjant les esmenes a la totalitat de PSC i PPC, sent així conseqüents amb la postura de Pujol i també amb el vot que el mateix president de la Generalitat, Artur Mas, ha expressat en la consulta de Barcelona.\nDISSABTE, 2 D'ABRIL DE 2011 21:03 H\nUnes 800 persones s'han congregat a la plaça Sant Jaume amb estelades per donar suport a la proposició de llei de SI perquè el Parlament pugui declarar la independència. L'acte s'ha convertit en un míting a favor de l'Estat propi amb parlaments dels diputats de SI, de l'alcaldable a Barcelona, Santiago Espot, i d'Isabel-Clara Simó. Durant la concentració, que s'ha produït sense incidents, s'han cridat consignes com 'Fora, fora, fora la bandera espanyola', 'In, in-de, in-de-pen-den-ci-a' o 'Duran botifler'.\nIsabel-Clara Simó ha demanat la independència perquè Madrid 'li roba els diners' als catalans, però també per la llengua, 'per dignitat' i sobretot 'per ser lliures'. 'Volem ser lliures pacíficament, democràticament, solidàriament, dins de la UE. Volem ser bons veïns d'Espanya, perquè nosaltres no els odiem, potser ells a nosaltres sí', ha argumentat. Ha afegit que la volen la llibertat per a tothom, també per als 'espanyolistes' que viuen a Catalunya.\nEl president de SI, Toni Strubell, ha remarcat que el partit ha complert amb el seu compromís electoral i ja ha presentat la proposició de llei per declarar la independència malgrat que els 'enemics de la voluntat del poble' hagin volgut desacreditar SI assegurant que configuren un projecte 'utòpic, marginal i que eren quatre gats'. Ha carregat contra el PSC per dir que els independentistes volen crear una fractura social, i ha assegurat que són els socialistes els que ho han fet amb l'Estatut.\nOrgullosos de ser independentistes exprés\nStrubell ha criticat especialment ERC per donar suport durant set anys al PSC. 'Ens acusen de ser independentistes exprés. Sí, som independentistes exprés, i n'estem molt orgullosos', ha exclamat, assenyalant que SI està fent el que els republicans no han fet 'ni des del poder ni des de l'oposició, és a dir, exercir d'independentistes amb totes les conseqüències'.\nPer la seva banda, el secretari general de SI, Uriel Bertran, ha instat a convèncer CiU, ICV i ERC per tombar juntament amb SI les esmenes a la totalitat que han presentat els partits 'espanyolistes' contra la proposició de llei per declarar la independència.\nBertan ha subratllat que l'única manera de lluitar contra l'atur és acabar amb l'espoli fiscal que pateix Catalunya, i per això la cimera anticrisi va ser un 'espectacle que no va servir de res'. 'No és que SI tingui només un tema, la independència, sinó que tots els temes tenen la mateixa solució', ha assegurat.\nTena titlla d''indigne' el gest de Mas i Pujol de votar d'amagat a la consulta\nEl portaveu de SI al Parlament, Alfons López Tena, presentat irònicament per Bertran com 'amic íntim de Joana Ortega i Josep Antoni Duran i Lleida', ha considerat un 'acte d'indignitat' que l'expresident Jordi Pujol i el president Mas hagin votat 'd'amagat' en la consulta independentista de Barcelona, i ha apostat per aconseguir que CiU 'bloquegi el 'no' espanyolista' que configuren PSC, PPC i C's. I és que López Tena ha constatat que el PSC 'ja s'ha tret la careta' perquè saben que això de la independència 'va de debò'.\n'Volem votar, no volem ser com Egipte, Líbia o Tunis. Som un poble lliure i hem de fer que ERC, ICV i CiU votin en contra del PSC i el PPC', ha exclamat.\nEl candidat de SI a l'alcaldia de Barcelona, Santiago Espot, ha completat el míting remarcant que amb la proposició, s'estarà escollint 'entre esclavatge i llibertat', i servirà per veure 'qui vol viure agenollat o amb dignitat'.\nETIQUETES independència, llei de proclamació dindependència, solidaritat\nPublicado por jaume satorra el domingo, abril 03, 2011


Arquitectura Nòmada – Anna Cullet Interiorista\nExposició temporal sobre la transformació de Can Batlló dins la Nau 69.\nLa Nau 69 serà la nova cuina menjador social de Can Batlló reformada amb un disseny i una execució de baix cost, participatiu i recuperador de la memòria històrica. Per a la reforma de l’espai s’ha reutilitzat lavabos, finestres, fustes, escales, altells… S’anomena “Arquitectura Nòmada” per considerar que els seus components es mouen amb el temps, canviant d’ubicació segons les noves necessitats.\nExposició fotogràfica i audiovisual dins la Nau 69 realitzada el juny del 2016 coincidint amb les festes del 5è aniversari de Can Batlló i la BDW Barcelona Design Week 2016. Els visitants de la exposició van poder fer una visita guiada pel Bloc 11 (Nau 69+Bar Espai de Trobada+Biblioteca+Planta Primera+Auditori) a càrrec de la Comissió de Disseny de l’Espai de Can Batlló. En finalitzar l’exposició varem fer un dinar popular coincidint amb l’aniversari de Can batlló.\nImatges de l’arrencada de les fusteries del Bloc 2, del muntatge i el collage final:\nUBICACIÓ Can Batlló. Barcelona ORGANITZACIÓ, DOCUMENTACIÓ i DISSENY MUSEOGRÀFIC Anna Cullet i Silvia Millanes ANY 2016 PROGRAMA Exposició temporal MUNTATGE Comissió de Disseny de l’Espai de Can Batlló i Eines. FOTOGRAFIES Silvia Millanes i Anna Cullet.\nVols veure el projecte de la reforma de la Nau 69?\nArxivat a Efímers, Espai públic\nTagged barcelona, Can batlló, Disseny de l'Espai de Can Batlló, exposició, museografia, nau69, nau69canbatlló, reforma, rehabilitació, reutilització, sants\nPrevious Entry La Nau 69 de Can Batlló\nNext Entry Una masia al Penedès


Fundació Badalona Capaç I Empreses\nCol·laborem amb empreses i organitzacions socialment responsables que aposten per la inclusió sociolaboral.\nImpulsem la política de Responsabilitat Social Corporativa de la teva empresa i t’ajudem a aplicar\nla Llei General de Discapacitat.\nCada organització té les seves peculiaritats, i és per això que oferim serveis a mida que cobreixin les teves necessitats. T’assessorem i acompanyem per garantir la qualitat amb garantia social.\nNosaltres estem oberts a obrir nous camins on trobar-nos, i tu vols que fem aquest camí junts?\nManteniment i recuperació de contenidors\nDesenvolupem processos de neteja recurrents per a cada lloc i espai que ens permeten garantir uns resultats òptims.\nFem que el teu espai verd llueixi preservant la seva harmonia. A través de tècniques sostenibles, mantenim i conservem parcs, jardins i zones verdes per a particulars, comunitats i administracions.\nRealitzem podes, retall, segues, reposició i plantació…\nA Badalona Capaç gestionem el bar-cafeteria La Cassoleta. Una agradable cafeteria situada al Casal Cívic de la Gent Gran a Pomar. Oferim esmorzars casolans i menús a preus populars! Però podem més coses i donar resposta a allò que busques. Explica’ns que necessites i ens posem a treballar.\nVols saber més sobre La Cassoleta? més info →\nSi la teva empresa o organització necessita alguna persona que porti a terme tasques de recepció, administració i/o consergeria, els nostres treballadors/res poden dur a terme aquestes tasques. Proposa’ns que és el que et cal. Estem oberts a treballar amb tu les teves necessitats per tal d’arribar a propostes que ens puguin satisfer a tots dos.\nEl nostre equip professional té una àmplia experiència en el sector del manteniment i la recuperació de contenidors.\nDonem una nova vida a aquells contenidors que ho requereixen, recuperant-los per l’ús i minimitzant, així, l’impacte mediambiental.\nEnvasats, manipulats, termoconformats plàstics i muntatges industrials\nComptem amb un equip de treballadors amb una alta qualificació que realitzen muntatges industrials, processos de fabricació de termoconformat plàstic, envasem i manipulem per a diverses empreses, facilitant els seus processos industrials, des del sector de l’automòbil fins al sector de editorial.\nFem la teva producció a mida\nVols produir el teu producte i busques un aliat per dur-lo a terme?\nNosaltres podem ser el teu partner i fer que la producció del teu projecte sigui possible!\nT’acompanyem i et donem suport en el disseny del procés de producció i el control de qualitat del teu producte. Formem a equips de treball per realitzar l’activitat ja sigui a la nostra empresa, o si cal ens desplacem.\nExplica’ns que necessites i ens posem a treballar!\nNosaltres t’ajudarem a beneficiarte dels avantatges de ser una empresa socialment responsable, al mateix temps es faran realitat els somnis de persones molt capaces.\nT’assessorem i donem suport tant en el procés de selecció com en la incorporació al lloc de feina afavorint la inclusió sociolaboral de persones amb discapacitat, que aporten un valor afegit a l’organització.\nJa siguin treballs industrials, que executarem la feina a les nostres instal·lacions, o de serveis que els desenvoluparem a la empresa col·laboradora o allà on calgui.\nEstablim un contracte per a la realització d’obres i serveis, pels quals un grup de treballadors/res es desplaça temporalment al centre de treball de l’empresa col·laboradora.\nVols rebre més informació sobre els serveis de la Fundació Badalona Capaç? Posa’t en contacte amb nosaltres i et donarem resposta.\nQuin servei t’interessa?\n---Serveis professionalsIndustrialAssessoramentContractar personal


Educació\tDijous, 14 de maig de 2020\nL’Ajuntament d’Esparreguera vol modificar la metodologia i l’aplicació del sistema de tarifació social de les escoles bressol municipals per a millorar-ne l’equitat i la igualtat d’oportunitats de les famílies. El consistori proposa realitzar alguns canvis en l’ordenança fiscal núm. 23 que regula el preu públic per a la prestació del servei d’escola bressol, unes modificacions que es portaran a debat i aprovació al pròxim ple municipal, que se celebrarà el 20 de maig, per a que puguin entrar en vigor el proper curs escolar 2020-2021. Aquestes modificacions inclouen una distribució més equitativa en el nombre de trams, que passaran de 8 a 12, canvis en el sistema de tarifació de les quotes de menjador, la possibilitat de revisar el tram assignat dins el curs escolar per canvis econòmics o de composició familiar i una disminució de l’aportació de les famílies i, en conseqüència, un augment del finançament municipal de les escoles bressol.\nLa implementació del sistema de tarifació social de les escoles bressol municipals d’Esparreguera va entrar en vigor aquest curs escolar 2019-2020 amb la finalitat de millorar la igualtat d’oportunitats i fomentar l’accés a espais educatius i socialitzadors de qualitat als menors de 0 a 3 anys. Després d’analitzar com ha funcionat en aquest primer curs i escoltar les demandes de les associacions de mares i pares d’alumnes i de la ciutadania, la Regidoria d’Educació proposa modificar l’ordenança fiscal amb la finalitat de continuar millorant la metodologia i l’aplicació dels sistema de tarifació social de cara al curs que ve. Els canvis proposats afecten al nombre de trams contemplats, que passaran dels 8 actuals a 12 per a fer la tarifació social més equitativa, ja que ara hi haurà distàncies proporcionals de 0,25 vegades l’Indicador de Renda de Suficiència de Catalunya (IRSC) entre els trams i percentatges equilibrats relatius a l’import de les quotes.\nAmb aquest nou sistema també s’incrementa el nombre de vegades màximes de l’IRSC, passant d’un model amb un llindar major de 1,6 vegades a una nova proposta d’igual o major a 3 vegades aquest indicador, això suposa que l’anterior tram número 8 ara es desglossarà en 6 trams per ajustar-se més a les diferents variables socioeconòmiques de les famílies. El regidor d’Educació de l’Ajuntament d’Esparreguera, Juan Jurado, ha afirmat que “aquesta ampliació permet ajustar les tarifes a les realitats socioeconòmiques del municipi i s’aconsegueix així que hi hagi també més igualtat en la distribució d’assignacions de trams de les famílies”. El 2018 es pagaven quotes fixes que eren de 169,01 euros/mes en concepte d’ensenyament, amb l’aplicació de la tarifació social les quotes d’ensenyament van passar a tenir 8 trams que abracen una forquilla que va des dels 33,80 euros/mes als 202, 81 euros/mes. Amb les modificacions proposades les quotes mensuals aniran des dels 31,67 euros del tram 1 als 205,88 euros del tram 12.\nTambé varia el càlcul de la unitat familiar que ara es passarà a calcular amb l’aplicació de l’escala d’Oxford-OCDE ajustada, que assignarà un valor d’1 al primer membre, sumarà 0,5 pel segon membre i 0,3 per cada membre addicional, en comptes de sumar el valor d’1 per cada membre com es feia anteriorment. Així mateix, el fet de tenir germans matriculats al mateix centre educatiu suposarà la reducció d‘un tram -excepte el tram 1 que es manté- en lloc de relacionar-se amb percentatges de bonificació com es feia anteriorment. Es proposa també una modificació en la tarifació del servei de menjador. Abans només estava tarifat el servei de menjador escolar fix, ara es proposa incloure en la tarifació social totes les quotes, tant de fixes com d’esporàdics, aplicant el criteri de dies d’ús del menjador. Així les quotes seran d’entre 1,37 euros/dia en el tram 1 fins a 8,93 euros/dia en el tram 12. A més, s’amplia la tarifació al servei complementari d’alimentació per a nadons, amb quotes d’entre 1,12 euros/dia en el tram 1 fins a 7,29 euros/dia en el tram 12.\nEl regidor d’Educació ha destacat que “amb les modificacions que proposem l’ordenança preveu que es podran revisar els trams si canvia la situació econòmica de les famílies, de manera que si algun dels progenitors es queda a l’atur o la crisi de la Covid-19 té efectes econòmics en la família, es podrà revisar el tram”. Així es tenen en consideració situacions sobrevingudes que fins ara no quedaven regulades a l’ordenança fiscal, a fi de revisar l’assignació de tram durant el curs escolar, com per exemple canvis econòmics substancials per la reducció o increment mínim del 20% dels ingressos totals de la unitat familiar; canvis de la composició familiar per causa del naixement, separació, noves tuteles i/o defunció; i canvi de decisió per aquelles unitats familiars que havent indicat a la sol·licitud de matrícula assumir el tram més alt i no acreditar la situació econòmica, desitgen iniciar un nou procediment d’assignació de tram de tarifació social.\nAquesta revisió també altera l’estructura de finançament de les escoles bressol municipals incrementant l’aportació del consistori i disminuint la dels preus públics que paguen les famílies. Així, si els costos del curs 2018-2019, sense la implantació del sistema de tarifació social, van ser assumits en un 50,79% per l’Ajuntament d’Esparreguera, en un 36,25% per les famílies i en un 12,96% per la Diputació de Barcelona, amb la proposta de modificació de l’ordenança l’aportació de l’Ajuntament augmentarà fins al 61,69%, les de les altres administracions públiques baixarà lleugerament fins al 11,55% i la de les famílies es reduirà en gairebé 10 punts percentuals, situant-se en el 26,76%.\nLa modificació es votarà en el ple del mes de maig


Recomanacions sobre l'aplicació als ports competència de la Generalitat de Catalunya de les mesures adoptades per la gestió de la situació de crisi sanitària ocasionada pel COVID-19 - Port de Mataró\nRecomanacions sobre l’aplicació als ports competència de la Generalitat de Catalunya de les mesures adoptades per la gestió de la situació de crisi sanitària ocasionada pel COVID-19\nLa Generalitat de Catalunya té competència exclusiva sobre els ports que no tenen la qualificació legal d’interès general d’acord amb l’article 140 de l’Estatut d’Autonomia. Aquesta competència inclou en tot cas el seu règim jurídic, la seva planificació i la seva gestió, exercides mitjançant l’Administració Portuària constituïda pel Departament de Territori i Sostenibilitat i l’entitat de dret públic Ports de la Generalitat.\nEn data 14 de març de 2020 s’ha publicat en el Butlletí Oficial de l’Estat, el Reial Decret 463/2020, de 14 de març, pel que es declara l’estat d’alarma per a la gestió de la situació de crisi sanitària ocasionada pel covid-19 (BOE núm. 67, de 14.03.20). Aquest Reial Decret ha entrat en vigor en el moment de la seva publicació i imposa durant la seva vigència, de 15 dies naturals prorrogables, importants mesures per fer front a la pandèmia internacional ocasionada pel COVID-19.\nAmb anterioritat, el Departament de Salut de la Generalitat de Catalunya ja havia adoptat diverses mesures mitjançant la Resolució SLT/704/2020, d’11 de març, per la qual s’adopten mesures de distanciament social en relació amb els esdeveniments multitudinaris per a la prevenció i el control de la infecció per SARS-CoV-2 (DOGC núm. 8082A, de 11.03.2020), i la Resolució SLT/720/2020, de 13 de març, per la qual s’adopten noves mesures addicionals per a la prevenció i el control de la infecció pel SARS-CoV-2 (DOGC núm. 8084A, de 13.03.2020).\nEn virtut de les competències de la Generalitat en matèria portuària, concretament les corresponents a l’ordenació i a la gestió dels serveis portuaris, vist el que preveu l’article 6 del RD 463/2020, i sense perjudici de les mesures que siguin adoptades per les Autoritats i òrgans competents, s’emeten les següents recomanacions a tots els gestors i usuaris portuaris.\n1. Limitació de la llibertat de circulació de les persones\nLes persones únicament podran accedir i circular als ports competència de la Generalitat per les raons exposades en l’article 7 del RD 463/2020, com ara l’assistència al lloc de treball per efectuar la prestació laboral, professional o empresarial i el retorn al lloc de residència habitual, causes de força major o situació de necessitat.\nEn cas de força major o situació de necessitat la direcció del port, dàrsena o instal·lació marítima ho comunicarà al patró de l’embarcació per a que es faci càrrec de les actuacions que siguin imprescindibles per resoldre la situació de risc per a la seguretat de les persones, el medi ambient i els bens.\nEn tot cas cal respectar les recomanacions i obligacions sanitàries.\n2. Mesures de contenció en l’àmbit de l’activitat\na) Les activitats econòmiques i de circulació que no estiguin suspeses per les mesures adoptades en el RD 463/2020, així com les no afectades per les Resolucions SLT/704/2020 i la SLT/720/2020, es podran dur a terme dins l’àmbit portuari.\nEn particular es consideren admeses, atenent el seu caràcter essencial, les següents activitats i serveis:\nLa direcció de ports, dàrsenes i instal·lacions marítimes juntament amb el seus serveis\nEls serveis portuaris indispensables associats a activitats no suspeses.\nPermetre els moviments itinerants entre el seu domicili i el seu centre de treball en el port\ndel personal corresponent a les activitats no suspeses.\nLes activitats imprescindibles per a garantir la seguretat tècnica ens les operacions\nLes activitats relatives a la pesca professional.\nLes activitats relatives al tràfic de mercaderies en els ports i dàrsenes comercials.\nb) Se suspèn l’apertura al públic de tots els locals i establiments minoristes en els ports llevat els excepcionats expressament en el RD 463/2020.\nc) També se suspèn l’apertura al públic dels equipaments i de les activitats relacionades en l’Annex del RD 463/2020 que, en el cas dels ports, dàrsenes i instal·lacions marítimes de la Generalitat són, sense caràcter limitatiu, els següents:\nEls equipaments i instal·lacions esportives (locals o recintes tancats, pistes de tennis i assimilables, piscines, pistes d’esquaix i assimilables, gimnasos, etc.), les regates i exhibicions nàutiques, fires, parcs recreatius infantils, revetlles, desfilades i festes populars, bars de copes amb o sense actuacions musicals en directe, cafeteries, bars, gelateries, croissanteries i assimilables, restaurants, autoserveis de restauració i assimilables, salons de banquets, i terrasses, els espectacles públics, els d’esbarjo i diversió, les sales de festes, les sales de conferències, d’exposició i multi ús, discoteques i sales de ball, casinos, salons de joc, salons recreatius.\nd) Se suspèn l’activitat formativa nàutica i esportiva presencial\ne) Els responsables de la direcció dels ports, dàrsenes i instal·lacions marítimes han de mantenir les prestacions del servei portuari mínimes de manera compatible amb les restriccions establertes i atenent a la seva necessitat essencial.\nf) Les embarcacions transeünts tenen restringida la seva entrada a port excepte en situació d’emergència o urgent necessitat del vaixell o tripulació, cas en el qual s’ha d’autoritzar l’entrada a port. En aquest cas resta restringida la mobilitat de la seva tripulació o ocupants fora de l’embarcació, la qual resta subjecta a les mateixes restriccions que la resta de lapoblació, entenent l’embarcació amarrada a port com a punt d’estada, excepte en el cas que optin per una altra destinació d’estada una sola vegada durant el període que duri la restricció de mobilitat de les persones.\ng) Les persones que pernocten en embarcacions amarrades a port resten subjectes a les mateixes restriccions de mobilitat i altres limitacions que la resta de la població, sense que puguin sortir a navegar si no és per marxar del port durant tot el període que duri la restricció de mobilitat de les persones. Aquestes persones han de comunicar immediatament la seva situació a la direcció del port o dàrsena perquè valorin si ho consideren compatible amb les condicions d’habitabilitat temporal de l’embarcació en aquell àmbit.\nh) El xàrter nàutic resta subjecte a les mateixes restriccions que les corresponents a la resta d’embarcacions i vaixells en els ports de la Generalitat.\ni) Les obres portuàries en curs, especialment les que tenen caràcter d’emergència o d’urgència poden continuar executant-se, amb aplicació estricta de les mesures higièniques i sanitàries establertes.\n3. Mesures per a garantir el proveïment alimentari\nLes llotges de peix es mantenen en funcionament per tal de garantir l’abastiment d’aliments, de conformitat i amb subjecció a les indicacions de la Direcció general de Pesca i Afers Marítims i la resta d’autoritats competents en la matèria.\nD’acord amb el previst del RD 463/2020, es manté el funcionament dels serveis dels centres de producció permetent la distribució d’aliments dins la zona de servei portuària des de l’origen fins als establiments comercial de venda al consumidor, inclosos els magatzems, centres logístics i mercats en destinació. Quan sigui necessari s’establiran corredors sanitaris per a permetre l’entrada i sortida de persones, matèries primeres i productes elaborats amb destí o procedents d’establiments en els que es produeixin aliments, incloses les llotges.\n4. Mesures en matèria de transport marítim\nEn els termes descrits en la Ordre PCM/216/2020, de 12 de març (BOE núm. 64, de 12.03.2020), no resta permesa l’entrada als ports dels vaixells de passatge procedents d’Itàlia i dels creuers procedents de qualsevol origen amb destí a Catalunya.\nD’acord amb la mateixa Ordre, aquesta mesura no resulta d’aplicació als vaixells de transport de càrrega exclusivament ni als vaixells que realitzin navegacions amb finalitats humanitàries, mèdiques o d’emergència, entre altres.\nSegon el RD 463/2020 s’establiran les condicions necessàries per a facilitar el transport de mercaderies amb l’objectiu de garantir el proveïment general, atenent de forma prioritària els productes que siguin de primera necessitat.


Dosrius Ràdio - El Portal d'informació de Dosrius: Ajuts individuals escolars per a famílies amb fills i filles en edat escolar, curs 2021-2022.\nAjuts individuals escolars per a famílies amb fills i filles en edat escolar, curs 2021-2022.\nObert periode de presentació de les sol·licituds de la convocatòria per a la concessió d’ajuts individuals en règim de concurrència competitiva en el marc de les bases reguladores per a l’atorgament de subvencions del curs 2021-2022.\nRequisits per la sol·licitud i forma d’acreditar-los Seran beneficiaris d’aquests ajuts les famílies:\nQue estiguin empadronades al municipi de Dosrius.\nQue els beneficiaris de l’ajut cursin estudis compresos entre P3 i 4t d’ESO.\nQue compleixin amb tots i cadascun dels requisits del punt 4 de les bases reguladores.\nPodran sol·licitar els ajuts els pares, mares, els tutors legals o les persones encarregades temporalment o definitivament de la guarda de les persones beneficiàries. Les famílies beneficiàries estaran obligades a destinar l’import de l’ajut a la compra de llibres i material escolar, i l’Ajuntament podrà realitzar les comprovacions necessàries per verificar aquest destí. En cas que l’Ajuntament tingui coneixement que un beneficiari dels ajuts no ha destinat l’import de l’ajut a la finalitat pel qual se li ha concedit, podrà denegar-li en properes convocatòries sense perjudici de les obligacions de reintegrament i sancions que es recullen als articles 29 a 40 de l’Ordenança de subvencions de l’Ajuntament de Dosrius.\nRequisits de les persones beneficiàries Les persones sol·licitants a més de reunir les condicions per a ser persona beneficiària previstes a l’article anterior han de complir els següents requisits:\na) No haver superat uns ingressos mensuals nets del sou mínim interprofessional (SMI) en l’any anterior segons el següent càlcul:\nUn adult i un infant menor de 16 anys: SMI (anual) + 30% del SMI (anual)\nPer cada adult de més caldrà afegir el 50% del SMI (anual) Per cada menor de 16 anys caldrà afegir el 30% del SMI (anual) Al document de la convocatòria de cada exercici constarà la taula amb els imports actualitzats d’acord amb el SMI de cada exercici. (Veure punt 12).\nb) Serà requisit imprescindible, aportar tota la documentació requerida a la convocatòria, amb la finalitat de realitzar un estudi socioeconòmic.\nc) No rebre cap altre subvenció o ajut de cap altre organisme pel mateix concepte.\nd) Aquests requisits, juntament amb els requisits per ser beneficiari recollits a l'article anterior, s'han de complir en el moment de presentació de la sol·licitud. La modificació d'aquestes circumstàncies pot comportar la revocació de l'ajut, d'acord amb les previsions de l'article 22 de les presents bases.\nEl termini de presentació de sol·licituds s’obrirà amb la publicació de la corresponent convocatòria i finalitzarà el 13 de setembre de 2021. Aquesta tindrà caràcter de convocatòria única.


ENDLESS FORMS MOST BEAUTIFUL: 05/01/2011 - 06/01/2011\nNous mapes sobre la contaminació atmosfèrica a Europa\nLa contaminació atmosfèrica té dues fonts principals. D'una banda, hi ha la pol·lució vinculada a plantes industrials individuals, que segueix el "European Pollutant Release and Transfer Register" des del 2009. De l'altra, hi ha la pol·lució de fonts difuses com ara el transport per carretera, transport marítim, l'aviació, la calefacció domèstica, l'agricultura i la petita empresa ). A aquesta finalitat s'adreça el conjunt de 32 mapes que recentment va fer pública la Comissaria Europea de Medi Ambient. Els 32 mapes tenen una resolució de 5 km/5 km, i informen sobre substàncies com els òxids de nitrogen (NOx), els òxids de sofre (SOx), el monòxid de carboni (CO), l'amoni (NH3) i partícules en suspensió (PM10). Pel que fa a NOx i PM10, és evident que els "punts calents" es vinculen al transport per carretera, especialment en les principals àrees urbanes, però també al llarg dels principals eixos viaris. En canvi, l'NH3 es vincula més aviat a l'agricultura intensiva (Vall del Po, Bretanya, Països Baixos).\nCliqueu per poder veure els mapes\nLes dades presentades es deriven d'una varietat de diferents fonts i processos de recopilació de dades. Les dades d'emissions es basen en conjunts de dades notificades oficialment pels països davant les Nacions Unides Comissió Econòmica per a Europa (CEPE) sobre el transfronterera a llarga distància la contaminació atmosfèrica (CLRTAP) i la Convenció Marc de les Nacions Unides sobre el Canvi Climàtic (CMNUCC).\nEls mapes permeten als ciutadans per localitzar les emissions de contaminants de l'aire, el que els permet la captura del seu propi veïnat. Això inclou les emissions d'òxids de nitrogen (NOx), òxids de sofre (SO2), diòxid de carboni (CO2), amoníac (NH3) i partícules (PM10).\na de maig 30, 2011 Cap comentari:\nEtiquetes de comentaris: atmosfera, cercador, CMC, contaminació, CTMA, riscos, UE\na de maig 25, 2011 Cap comentari:\nEtiquetes de comentaris: 1BAT, ADN, bioquímica, cèl·lula, fibrosi quística, genètica, malalties genètiques, mètode Salters, projecte innovació educativa\nEtiquetes de comentaris: 3ESO, altres blocs, funcions de relació, percepcio, recursos educatius\na de maig 11, 2011 Cap comentari:\na de maig 04, 2011 Cap comentari:\nEtiquetes de comentaris: 3ESO, activitat escolar, activitats proposades, adolescència, recursos educatius, sexe, treball alumnes, treball col·laboratiu


La CUP planteja adquirir el local dels exlegionaris per fer-los fora | L'Exprés de Sant Andreu\n“La proposta d’ERC només apunta a comprar el solar de les desfilades, pel que si s’efectua els exlegionaris es quedaran igualment al local; nosaltres el que demanem és comprar la peça de l’edifici i així serà més complicat que utilitzin l’altre solar per les seves activitats, ja que no tindran la seva seu allà“, esgrimeix el conseller de la CUP – Capgirem Barcelona, Ivan Altimira.\nAmb la seva proposta, els cuparies consideren que “ens estalviarem l’excusa de l’Ajuntament, quan digui que són molts calers comprar tots dos solars”. Una aposta política, però, que no suprimeix el desig d’adquirir tots dos solars de forma immediata si hi ha suficients diners a la caixa municipal, assegura Altimira.\nEl terreny on està situat el local de la Hermandad pertany al Consorci de la Zona Franca, tot i que és la societat Barcelona – La Sagrera Alta Velocitat qui té el dret d’edificabilitat. És aquesta institució la responsable d’aixecar els blocs d’habitatges d’aquesta façana del passeig de Torras i Bages. Una obligació, però, que ja acumula pràcticament 11 anys de retard. Per aquest motiu, la CUP proposa avançar la tasca des de l’administració municipal a partir de la compra del solar.\nEl grup municipal no planteja que l’adquisició sigui per construir nous pisos, sinó per destinar l’espai a un nou equipament municipal. A més, la formació descarta finançar amb diners públics l’expropiació del local a l’entitat paramilitar. “Nosaltres creiem que no se’ls hauria de pagar 30.000 euros”, destaca Altimira. A més, considera que es podria “perpetuar la situació actual” si no es fa efectiva la compra, tal com ja va analitzar aquest mitjà de comunicació.\nMés enllà d’instar al Govern andreuenc a adquirir la parcel·la de les Casernes, la CUP – Capgirem Barcelona també proposarà modificar el Pla Especial d’Allotjaments Turístics (Peuat) per tal que el barri de La Sagrera formi part de la mesura. Ara com ara, els districtes de Sant Andreu i Nou Barris poden sumar plegats fins a 1.050 nous allotjaments turístics. A banda, La Sagrera ja compta amb el seu propi programa que contempla la creació de 3.000 noves places només en el seu territori. Amb la proposta, l’esquerra independentista buscarà reduir aquesta suma de 4.050 allotjaments entre tots dos districtes a només 1.050.\nFotografia | Edifici on es troba situat el local dels exlegionaris, a les Casernes de Sant Andreu / DGM\nTags: casernescupczfexlegionarisivan altimiraturisme\nNotícia anterior Notícia anterior: ERC proposa comprar el terreny on desfilen els exlegionaris\nNotícia següent Notícia següent: Els Comuns veten una declaració institucional contra el masclisme


Tots els detalls del XI Memorial Climent Frigolé\nLa onzena edició del Memorial Climent Frigolé s'apropa. El dissabte 16 de juny tornarem a viure una gran jornada de futbol formatiu, solidaritat i amistat entre els jugadors. Enguany seran sis els clubs participants a banda de l'AE Sant Gregori: Breda, Atlètic Sant Ponç, Palamós, Peralada, Bescanó, GEiEG i Llerona.\nUn esdeveniment que començarà amb els primers partits a les 9.00 hores i que s'allargarà tot el dia culminant amb l'entrega dels trofeus. La categoria Pre-Benjamí 2010 i 2011 disputaran els seus partits de 9 a 14 hores. D'aquesta manera, està prevista l'entrega de premis a les 14.30 hores.


Edifici de la Caixa d'Estalvis de Vila-real - Viquipèdia, l'enciclopèdia lliure\nL'edifici de la Caixa d'Estalvis de Vila-real està situat en els números 52 i 54 del carrer Major Sant Jaume de Vila-real (Plana Baixa). Correspon al projecte de l'arquitecte català Eugeni Pere Cendoya de 1930 per a la seu de la llavors florent Caixa d'Estalvis de Vila-real.\nFaçana de l'edifici de la Caixa d'Estalvis de Vila-real\ncarrer Major Sant Jaume, 52-54. Vila-real (Plana Baixa)\n39° 56′ 13″ N, 0° 06′ 01″ O / 39.93703°N,0.10039°O / 39.93703; -0.10039\nCreada l'entitat uns anys abans, donat el creixement que experimenta aquesta Caixa, i la seva consolidació com suport a les activitats agràries, decideix construir en 1930 una seu digna que respongui a les expectatives que preveu. Constituïx un interessant exemple d'arquitectura rica en motius artístics, on és cuidat amb tot luxe de detalls cadascun dels elements que la integren. Una obra de tall clàssic que presenta, al seu torn, cert manierisme en els tractaments i els detalls. Una imprescindible peça d'arquitectura en l'àmbit de l'arquitectura valenciana del segle xx en terres de Castelló.\nL'edifici es presenta com un sòlid bloc de tres altures seguint clarament unes traces clàssiques en la seva definició formal, sobre una parcel·la de peculiar geometria. El projecte contempla un edifici seu d'una entitat bancària puixant, amb totes les necessitats de programa i representació que això suposa. És per això pel que s'opta per un edifici de robustes proporcions i malbaratament de decoració. S'organitza en tres plantes en les quals se situen les diferents dependències, des de les més públiques en planta baixa a les pròpies de l'entitat en planta primera, com el saló d'actes.\nEn planta segona situa un ús privat, l'habitatge del conserge, i durant un temps la del mateix director de l'entitat. Aquesta estratificació d'usos es reflecteix en la composició de façana. Aquesta s'ordena de forma clàssica amb una superposició de cossos. Una base de marcat encoixinat ocupa la planta baixa. Sobre aquest cos se situa el cos central, el més important de l'edifici, que agrupa les dues plantes següents. L'edifici es remata per un cos a manera de templet sobre la reculada que presenta la façana.\nEl més destacable del projecte ho representa la preocupació demostrada cap a la decoració de l'edifici. No passa desapercebuda la clara intenció expressionista que posseïx l'entitat. Així, al costat d'una composició arquitectònica clàssica de l'edifici ens trobem amb un ampli programa iconogràfic que reuneix diverses corrents. La formalització clàssica de la façana es presenta a través de diversos elements. Un encoixinat gairebé gegant que descansa sobre un ampli sòcol i la modulació del cos central mitjançant columnes de tota la seva altura. Entre aquestes se situen les finestres dels dos pisos que abasta, amb profusió d'elements d'emmarcat i decoració intermèdia de paraments. En planta baixa destaca l'especejament exagerat de les dovelles de les finestres que custodien l'entrada, molt acords a l'encoixinat de grans dimensions. Una sanefa antecedeix a la cornisa que separa els dos cossos. Per la seva banda, la rematada de la coronació presenta un templet amb arcs de mig punt que són, al seu torn, coronats per un gran grup escultòric, obra de Josep Ortells, amb al·legories referents a l'estalvi.\nPerò si la façana presenta una especial riquesa decorativa, en l'interior aquesta tendència s'eleva a l'enèsim grau. La grandiositat s'ensenyoreix de l'espai, amb un tractament escrupolós de tota classe d'elements, des de l'emmarcat de portes fins als cels dels sostres. Destaca, en aquest sentit, la presència d'una escala de desenvolupament imperial, amb treballada reixeria.\nVV.AA. (César Mifsut García) Registre d'Arquitectura del Segle XX a la Comunitat Valenciana ISBN 84-87233-38-4.\nObtingut de «https://ca.wikipedia.org/w/index.php?title=Edifici_de_la_Caixa_d%27Estalvis_de_Vila-real&oldid=23716003»\nDarrera modificació: 1 juny 2020 a les 19:31


L'alcalde de Manresa assegura que 'els socialistes hem pogut transformar la ciutat' - Alcaldes\nInici NOTÍCIES L’alcalde de Manresa assegura que ‘els socialistes hem pogut transformar la ciutat’\n09.02.11 – MANRESA • Bages\nL’alcalde de Manresa assegura que ‘els socialistes hem pogut transformar la ciutat’\nL’alcalde de Manresa, Josep Camprubí, ha assegurat aquest dimarts que ‘els socialistes hem pogut transformar la ciutat’. En declaracions a l’ACN, ha assenyalat que aquest és un dels motius pels quals es presenta a la reelecció, i ha afegit que ho fa amb ‘més convicció encara’. Aquesta setmana, el PSC l’ha confirmat com a candidat a l’alcaldia amb vista a les eleccions del maig. Camprubí ha assenyalat que ‘probablement no són els millors moments perquè la gent es posi al capdavant’ però, alhora, ha afirmat que ‘jo no sóc dels que fan passos enrere’.\nArticle anteriorPredicant en el desert\nArticle següentEls hangars de la Seu, encara pendents de projecte